**ПРИДЕВИ**

**ОПИСНИ**– леп, паметан, чист, уредан

**ПРИСВОЈНИ –** Марков, Јанин, Милошев, школски, шабачки, влашки

**ГРАДИВНИ –** дрвени, метални, оловни

**ВРЕМЕНСКИ –** данашњи, летошњи, јесењи, вечерњи

**МЕСНИ –** овдашњи, ондашњи, десни, леви, предњи, задњи, горњи, доњи

|  |
| --- |
| **Граматичке особине придева (род, број и падеж)****Род придева**: мушки, женски и средњи род: паметан (човек), паметна (жена), паметно (дете)**Број придева**: једнина и множина: паметан (дечак), паметни (дечаци)**Падеж придева**: номинатив: паметан (дечак), генитив: паметног (дечака), датив: паметном (дечаку), акузатив: паметног (дечака), вокатив: паметни (дечаче), инструментал: паметним (дечаком), локатив: паметном (дечаку)**\*Деклинација** – промена по падежима**Степен поређења**: позитив, компаратив и суперлатив: паметан – паметнији – најпаметнији**Придевски вид**: одређени и неодређени |

|  |
| --- |
| **Слагање придева са именицом у роду, броју и падежу****Конгруенција =** слагање**Служба придева:** атрибутНикола је увек насмејан. именски део предикатаОн је дечак широког осмеха и бистрог погледа. атрибути |

Придев може бити у једном од три степена поређења – **позитиву, компаративу и суперлативу.** Придев који стоји у позитиву само означава именички појам (тај именички појам се не пореди ни с једним другим).

Придев који стоји у компаративу означава да један именички појам има неку особину јаче изражену него други именички појам с којим се он пореди. Компаратив се гради додавањем одређених наставака на основу придева. Наставци за компаратив су:

|  |  |  |  |
| --- | --- | --- | --- |
| **Основа придева** | **Наставак за компаратив** | **Наставак за род** | **КОМПАРАТИВ** |
| Мушки | Средњи | Женски |
| **СТАР** | -**ИЈ** (старији, новији, снажнији, паметнији, занимљивији, стидљивији) | -И | -Е | -А | **СТАР+ИЈ+И****= СТАРИЈИ** |
| **БРЗ** | -**Ј** (бржи, дужи, тиши, виши, млађи, слађи) | -И | -Е | -А | **БРЗ+Ј+И****=БРЖИ** |
| **ЛЕП** | -**Ш** (лепши, лакши, мекши) | -И | -Е | -А | **ЛЕП+Ш+И****=ЛЕПШИ** |

**Градивни, месни и временски придеви се не могу поредити, као ни придеви *жив, глувонем, слеп* и *мртав*.**

Придев *жив* се може поредити једино у пренесеном значењу, када значи „немиран, несташан, живахан”*.*

**Најчешћа грешка коју праве ученици, па и одрасли, јесте у компарацији следећих придева:*бесан, тесан, висок, строг*. Њихови правилни облици у компаративу су: *бешњи, тешњи, виши и строжи*. Уместо ових правилних облика, људи махом употребљавају неправилне облике *беснији, теснији, вишљи и строжији*.**

Битно је напоменути и то да постоје придеви који имају неправилну компарацију, не пореде се на начин који смо написали у табели. То су:

**мали – мањи – најмањи**

**велики – већи – највећи**

**добар – бољи – најбољи**

**зао – гори – најгори**

Од понуђених придева направе њихов компаратив: тежак, весео, тужан, ситан, богат, љут, горак, укусан, вредан, узак, груб, далек, задовољан.